
Årsmelding Skigruppa i Kråkstad Idrettslag 2019 
Skigruppa har for sesongen 2019 bestått av: Andre Aarmo, Kari Mette Prestrud, Karl Andreas Selnes, Jakob Simonhjell, Mari Sognnæs Andresen og Anders Dahl (leder). 
 
Skigruppas aktivitet er konsentrert til vinterhalvåret, og spesielt i januar, februar og mars. Gruppa er til både for barn og voksne som ønsker å delta på karusellrenn 
(skirenn) 3-4 ganger ila vintersesongen. Det er lagt opp til ulike distanser (500m, 1km, 2km, og 4km) med tidtaking. Å delta på karusellrennene er gratis. Det er utdeling av saft ved hvert renn, og premier ved avslutningsrennet. 
 
Det ble for skisesongen 2019 arrangert karusellrenn: 20/1 (Rustad gård i Skotbu) 
3/2 (ved stasjonen på Skotbu), og avslutningsrenn 17/2 (på Sigtunjordet i Kråkstad). Rennet 3/2 ble arrangert i tilknytning til skikafé i den gamle stasjons-bygningen på Skotbu. Karusellrennene har hatt en oppslutning på mellom 30 og 50 deltakere.  
 
Det legges opp til å arrangere renn både i Skotbu og Kråkstad. På hvilket sted rennene blir arrangert avhenger av vær og føreforhold. På karusellrennet 3/2 ble det i tillegg lagt opp til grilling og akebakke, med stor suksess.   

Skigruppa markedsfører seg primært på Facebook.  
 
Det er kjørt skiløyper med Kråkstad IL sin snøscooter lokalt i Kråkstad for løyper som ikke kjøres opp av Skiforeningen. 
 

Skotbu 05. mars 2020 - Anders Dahl - Leder skigruppa.  
 
image1.jpg




